Държавен вестник, бр. 73, 2014 г., стр. 17

БРОЙ  73	
Д Ъ Р Ж А В Е Н  В Е С Т Н И К 	
СТР.  17  
17.3. Проверява се дали тръбите за газ, 
различни от неметалните тръби за газ, са 
закрепени по такъв начин, че да не са под-
ложени на вибрации или натиск.
17.4. Проверява се дали маркучите за газ 
и неметалните тръби за газ са закрепени по 
такъв начин, че да не са подложени на натиск.
17.5. Проверява се дали в точките на 
закрепване тръбите или маркучите за газ са 
захванати с предпазни материали.
17.6. Проверява се тръбите или маркучи-
те за газ да не са разположени в местата за 
повдигане с крик.
17.7. Проверява се дали в точките на преход 
тръбите или маркучите за газ, независимо 
дали са, или не са оборудвани с предпазен 
ръкав, са обезопасени със защитен материал.
18. Проверки на газовите съединения 
между компонентите на уредбата:
18.1. Проверява се да не са използвани 
заваръчни или споени връзки и съединения 
от типа резбово-щуцерно съединение със 
затягащ пръстен.
18.2. Проверява се дали тръбите за газ са 
свързани само със съвместими връзки по 
отношение на корозията.
18.3. Проверява се дали тръбите от неръж-
даема стомана са свързани само с връзки от 
неръждаема стомана.
18.4. Проверява се дали разпределителни-
те блокове са само от корозионно устойчив 
материал.
18.5. Проверява се дали тръбите за газ са 
свързани с подходящи съединения, например: 
двустранно затягащи се съединения за тръ-
би от стомана, съединения със заоблени от 
двете страни накрайници или с два фланеца 
за тръби от мед. Проверява се дали тръбите 
за газ са свързани с подходящи връзки. При 
никакви обстоятелства да не са използвани 
съединения, с които може да се повреди 
тръбата. Налягането, при което се разрушава 
монтираното съединение, трябва да е същото 
или по-високо от това на самата тръба.
18.6. Проверява се дали броят на връзките 
е ограничен до минимум.
18.7. Проверява се дали връзките са на-
правени на места, достъпни за проверка.
18.8. Проверява се дали в отделението за 
пътници или в затворено отделение за багаж 
тръбите или маркучите за газ не са повече 
от разумно необходимото. Изискването се 
счита за изпълнено, когато тръбата или мар-
кучът за газ преминава само от резервоара 
за гориво до една от страните на превозно-
то средство. Изискването не се прилага за 
моторни превозни средства от категории М2 
и М3, ако тръбите или маркучите за газ и 
връзките са оборудвани с предпазен ръкав, 
който е устойчив на въздействието на ВНГ 
и който е отворен към атмосферата. Отво-
реният край на предпазния ръкав трябва да 
бъде разположен в най-ниската точка.
18.9. Проверява се в отделението за път-
ници или в затворено отделение за багаж да 
няма наличие на връзки за провеждане на 
газ с изключение на: връзките на газоизоли-
ращия кожух; връзките между тръбата или 
маркуча за газ и пълначното устройство, ако 
тази връзка е оборудвана с предпазен ръкав, 
който е устойчив на въздействието на ВНГ, и 
всяко възможно изтичане на газ се отвежда 
директно в атмосферата. Изискването не се 
прилага за моторни превозни средства от ка-
тегории М2 и М3, ако тръбите или маркучите 
за газ и връзките са оборудвани с предпазен 
ръкав, който е устойчив на въздействието 
на ВНГ и който е отворен към атмосферата. 
Отвореният край на предпазния ръкав тряб-
ва да бъде разположен в най-ниската точка.
19. Проверки на дистанционно управля-
емия спирателен клапан:
19.1. Проверява се дали дистанционно уп-
равляемият спирателен клапан е монтиран 
на тръбата за газ от резервоара за ВНГ към 
регулатора за налягане/изпарителя, колкото е 
възможно по-близо до регулатора за наляга-
не/изпарителя. Дистанционно управляемият 
спирателен клапан може да бъде вграден в 
регулатора за налягане/изпарителя. Дистан-
ционно управляемият спирателен клапан 
може да бъде монтиран в двигателя на място, 
определено от производителя на системата 
за ВНГ, при условие че е предвидена система 
за връщане на горивото между регулатора 
за налягане и резервоара за ВНГ.
19.2. Проверява се дали дистанционно 
управляемият спирателен клапан е монтиран 
по такъв начин, че да прекъсва притока на 
гориво, когато двигателят не работи, или ако 
превозното средство е оборудвано и с друга 
горивна система, когато е избрано другото 
гориво. Допустимо е закъснение от 2 s за 
диагностични цели.
20. Проверки на пълначното устройство:
20.1. Проверява се дали пълначното ус-
тройство е обезопасено против завъртане и 
е защитено срещу замърсяване и влага.
20.2. Проверява се дали пълначното устрой-
ство е разположено извън превозното сред-
ство, когато резервоарът за ВНГ е монтиран 
в отделението за пътници или в затворено 
отделение за багаж.
21. Проверки на системата за избор на 
гориво и електрическата система:
21.1. Проверява се дали електрическите 
компоненти на уредбата за ВНГ са защитени 
срещу претоварване и е поставен най-малко 
един предпазител на захранващия кабел. 
Предпазителят трябва да е поставен на по-
знато място, където може да бъде достигнат 
без използването на инструменти.